## VÝZVA NA PREDKLADANIE PONÚK (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Predmet zákazky:

**„Tlač a distribúcia krajského periodika Náš kraj**“

V Banskej Bystrici, júl 2018

1. **Identifikácia verejného obstarávateľa**
	1. **Názov:** Banskobystrický samosprávny kraj

**IČO:** 37828100

**Sídlo:** Námestie SNP 23, 974 01 Banská Bystrica

**Štatutárny orgán:** Ing. Ján Lunter, predseda BBSK

**Typ verejného obstarávateľa:** vyšší územný celok podľa § 7 ods. 1 písm. c)

**Kontaktná osoba vo veciach technických:** Bc. Matej Bučko – matej.bucko@bbsk.sk, +421(48)432 56 05

 **Kontaktná osoba vo veciach verejného obstarávania:** Ing. Monika Debnárová – odborná referentka pre verejné obstarávanie, monika.debnarova@bbsk.sk, +421(48)432 51 33

# Predmet zákazky

* 1. Predmetom zákazky sú tlač, jazykové korektúry a distribúcia troch čísel novín s mesačnou periodicitou mesačníka Banskobystrického samosprávneho kraja pod názvom „Náš kraj“ podľa nasledovnej špecifikácie:
* rozsah: 16 strán v mesiaci júl 2018, 12 strán v mesiaci august 2018, 12 strán v mesiaci september 2018;
* vydanie: júl, august, september;
* formát: A4;
* rozmer jednej strany formátu A4: 210 mm x 267 mm;
* vyhotovenie: 4/4, plnofarebné;
* technológia tlače: heat-setová rotačná tlač (magazínová tlač);
* papier pre realizáciu tlače: 45 g/ m2, štandardný novinový;
* väzba: lepená;
* mesačný náklad: 252 500 ks.

# CPV kód

* 1. Hlavný predmet: 79824000-6 Tlačiarenské a distribučné služby

# Miesto dodania predmetu zákazky

* 1. Sídlo verejného obstarávateľa - Banskobystrický samosprávny kraj, Námestie SNP 23, 974 01 Banská Bystrica a domácnosti určené pre doručovanie novín podľa distribučného zoznamu, ktorý tvorí prílohu č. 1 Zmluvy o dielo.

# Typ zmluvy

* 1. Zmluva o dielo.

# Predpokladaná hodnota zákazky

* 1. 26 000,00 € bez DPH.

# Lehota na dodanie premetu zákazky

* 1. Zmluva o dielo sa uzatvára na dobu určitú, a to odo dňa účinnosti tejto zmluvy do 30.09.2018.

# Obhliadka predmetu zákazky

* 1. Obhliadka predmetu zákazky nie je požadovaná.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi:
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
* alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto lehotou počítať pri vkladaní ponuky.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 11 tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* cena za jednotlivé položky návrhu na plnenie kritérií bez DPH,
* sadzba DPH,
* cena za jednotlivé položky návrhu na plnenie kritérií vrátane DPH,
* celková cena v EUR s DPH za celý predmet zákazky.
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) ZVO. Pre splnenie predmetnej podmienky účasti sa vyžaduje predloženie dokladu uvedeného v § 32 ods. 2 písm. e) – doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. Pre účely tejto zákazky bude postačujúce, ak uchádzač predloží kópiu predmetného dokumentu, resp. internetový odkaz na register (ORSR/ŽRSR a pod.).

# Obsah ponuky

* 1. Ponuka musí obsahovať:
* titulný list, v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača a označenie súťaže,
* dokumenty, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia podľa bodu 10.1 Výzvy,
* návrh na plnenie kritérií uchádzača, vložený do systému JOSEPHINE (príloha č. 1 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* zmluvu, podpísanú štatutárnym zástupcom alebo osobou oprávnenou konať za uchádzača nahratú vo formáte .pdf (príloha č. 2 Výzvy).

# Lehota na predkladanie ponúk

* 1. Ponuky musia byť **doručené do 16.07.2018 do 09:00:00 hodiny.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie výzvy na predloženie ponuky, prípadné doplnenie výzvy, vysvetľovanie predložených ponúk, vysvetľovanie predložených dokladov a atď. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
	6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena za predmet zákazky v EUR s DPH, zaokrúhlená na dve desatinné miesta.
	2. Uchádzač, ktorého ponuka nebola vylúčená a bol vyzvaný na účasť v elektronickej aukcii môže svoje kritérium znižovať počas elektronickej aukcie podľa pravidiel uvedených v tejto Výzve.

# Prijatie ponuky a uzavretie zmluvy

* 1. Verejný obstarávateľ prijme ponuku uchádzača **s najnižšou celkovou cenou v EUR s DPH za celý predmet zákazky**. Ostatní uchádzači budú v predmete zákazky neúspešní.
	2. Výsledok vyhodnotenia ponúk zašle verejný obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
	3. Úspešný uchádzač bezodkladne, najneskôr však do 3 pracovných dní odo dňa doručenia Oznámenia o prijatí ponuky doručí **4x podpísanú zmluvu na adresu verejného obstarávateľa**.

# Záverečné ustanovenia

17.1 Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 8 písm. b) ZVO podať námietky

# 19. Prílohy

* Príloha č. 1 Výzvy – Návrh na plnenie kritérií,
* Príloha č. 2 Výzvy – Zmluva o dielo.

**Príloha č. 1 Výzvy – Návrh na plnenie kritérií**

**Návrh na plnenie kritérií**

 **Tlač a distribúcia krajského periodika Náš kraj**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

e-mail:

telefónne číslo:

|  |  |  |  |  |
| --- | --- | --- | --- | --- |
| **P.č.** | **Názov položky** | **Cena bez DPH v €** | **Sadzba DPH v %\*** | **Cena spolu s DPH v €** |
| 1 | Celkový mesačný náklad na tlač a distribúciu Novín za **mesiac júl 2018**  |  |  |  |
| 2 | Celkový mesačný náklad na tlač a distribúciu Novín za **mesiac august 2018** |  |  |  |
| 3 | Celkový mesačný náklad na tlač a distribúciu Novín za **mesiac september 2018** |  |  |  |

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritérií): ...................................................................**

\* ***V prípade, ak uchádzač je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” sumu zo stĺpca „Celková cena za predmet zákazky v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” rovnakú sumu ako uviedol v stĺpci „*Celková cena za predmet zákazky v EUR bez DPH*“.***

***V prípade, ak je uchádzač zahraničnou osobou, uvedie v stĺpci „*Celková cena za predmet zákazky v EUR s DPH*” sumu zo stĺpca „*Celková cena za predmet zákazky v EUR bez DPH*“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 11 Výzvy vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*

**Príloha č. 2 Výzvy – Zmluva o dielo**

|  |
| --- |
| **Zmluva o dielo** |
| uzatvorená v zmysle ust. § 536 zákona č. 513/1991 Zb. (Obchodný zákonník) v znení neskorších predpisov (ďalej len „zmluva”) |
|  |
| medzi týmito zmluvnými stranami: |
|  |
| **Objednávateľ:** | Banskobystrický samosprávny krajNámestie SNP 23, 974 01 Banská BystricaIČO: 378 28 100DIČ: 2021627333Bankové spojenie: Štátna pokladnicaČíslo účtu: zastúpený: Ing. Ján Lunter, predseda(ďalej len „objednávateľ”) |
|  |  |
| **Zhotoviteľ:** | IČO: DIČ: IČ DPH: Bankové spojenie: Číslo účtu: Zastúpený: konateľ (ďalej len „zhotoviteľ”)Spoločnosť je zapísaná v Obchodnom registri Okresného súdu ........, oddiel: ....., vložka č. ..............  |
|  |
| **Čl. I.** |
|  |
| **Úvodné ustanovenia** |
|  |
| 1.1 | Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „**zákon o verejnom obstarávaní**“). Objednávateľ na obstaranie predmetu tejto zmluvy použil postup verejného obstarávania – zákazka s nízkou hodnotou podľa § 117 Zákona o verejnom obstarávaní. |
| 1.2 | Objednávateľ ako Vyšší územný celok - samosprávny kraj je právnickou osobou, ktorej postavenie je upravené v zákone č. 302/2001 Z.z., o samospráve vyšších územných celkov (zákon o samosprávnych krajoch) samostatne hospodári s vlastným majetkom, ktorý plní predmetným zákonom zverené úlohy a vykonáva zákonom zverené právomoci a povinnosti. |
| 1.3 | Zhotoviteľ je podľa výpisu z obchodného registra subjektom podnikajúcim najmä v oblasti:1. reklamné a marketingové služby a
2. vydavateľská činnosť.
 |
| 1. Z dôvodov potreby zabezpečenia vzájomnej zmluvnej spolupráce oboch zmluvných strán ohľadne zabezpečenia efektívnej a primeranej informovanosti obyvateľov samosprávneho kraja o jeho činnosti, aktivitách, plnení zákonom zverených úloh, sa zmluvné strany dohodli na uzavretí zmluvy o dielo nasledovného znenia.
 |
|  |
| **Čl. II.** |
|  |
| **Predmet zmluvy** |
|  |
| 2.1 | Predmetom tejto zmluvy sú tlač a jazykové korektúry troch čísel novín s mesačnou periodicitou mesačníka Banskobystrického samosprávneho kraja pod názvom „Náš kraj“, (ďalej len „novín”) 16 strán v mesiaci júl 2018, 12 strán v mesiaci august 2018, 12 strán v mesiaci september 2018, podľa nasledovnej špecifikácie:1. rozsah: 16 strán v mesiaci júl 2018, 12 strán v mesiaci august 2018, 12 strán v mesiaci september 2018;
2. vydanie: júl, august, september;
3. formát: A4;
4. rozmer jednej strany formátu A4: 210 mm x 267 mm;
5. vyhotovenie: 4/4, plnofarebné;
6. technológia tlače: heat-setová rotačná tlač (magazínová tlač);
7. papier pre realizáciu tlače: 45 g/ m2, štandardný novinový;
8. väzba: lepená;
9. mesačný náklad: 252 500 ks.
 |
| 2.2 | Zhotoviteľ sa zaväzuje zhotoviť a dodať pravidelne objednávateľovi predmet zmluvy v požadovanom náklade a  kvalite a  Objednávateľ sa zaväzuje uhradiť dohodnutú cenu a to v rozsahu a spôsobom dohodnutým v tejto zmluve. |
|  |
| **Čl. III.** |
|  |
| **Práva a povinnosti zmluvných strán** |
|  |
| 3.1 | Objednávateľ poskytne Zhotoviteľovi všetku potrebnú súčinnosť pri príprave tlače Novín a to v rozsahu a za podmienok dohodnutých v tejto Zmluve. |
| 3.2 | Zhotoviteľ sa zaväzuje pri plnení predmetu Zmluvy postupovať samostatne v súlade so záväznými termínmi, priebežne konzultovať s určeným pracovníkom zo strany Objednávateľa postup realizácie predmetu Zmluvy.  |
| 3.3 | Objednávateľ a Zhotoviteľ sú povinní určiť najmenej jedného pracovníka, ktorý zodpovedá za konzultácie a odsúhlasovanie podkladov do tlače. |
| 3.4 | Objednávateľ je povinný prevziať predmet zmluvy od Zhotoviteľa. O dodaní čiastkového plnenia bude Zhotoviteľom vystavený a Objednávateľom po prevzatí potvrdený dodací list a odovzdávací protokol. |
| 3.5 | Zhotoviteľ je povinný vykonať predmet Zmluvy riadne a včas v súlade s požiadavkami Objednávateľa, v zmysle špecifikácie a v súlade s platnými technickými normami pre polygrafickú výrobu. Zhotoviteľ sa zaväzuje dodať predmet Zmluvy podľa podkladov Objednávateľa, pričom Zhotoviteľ zodpovedá za akékoľvek grafické chyby, resp. chyby v písaní, ktoré sa odlišujú od podkladov Objednávateľa. |
| 3.6 | Noviny budú dodané v celkovom mesačnom náklade 252 500 ks. |
| 3.7 | Zhotoviteľ sa zaväzuje dodať Objednávateľovi po vytlačení mesačného nákladu 100 ks Novín na korešpondenčnú adresu Objednávateľa. |
| 3.8 | Zhotoviteľ je povinný vykonávať plnenie predmetu Zmluvy na svoje náklady a vlastné nebezpečenstvo a v dojednanom čase.  |
| 3.9 | Zhotoviteľ je povinný zachovávať mlčanlivosť o všetkých skutočnostiach, s ktorými sa zoznámil pri realizácii predmetu diela podľa tejto Zmluvy. |
|  |
| **Čl. IV.** |
|  |
| **Miesto a Čas plnenia** |
|  |
| 4.1 | Zhotoviteľ je povinný zabezpečiť distribúciu do domácností v Banskobystrickom samosprávnom kraji podľa priloženého distribučného zoznamu, pričom prvú distribúciu zrealizuje najneskôr v posledný kalendárny týždeň mesiaca júl 2018, ďalšie distribúcie zrealizuje tak, aby boli noviny doručené do domácností najneskôr posledný kalendárny týždeň v príslušnom mesiaci. Zároveň je zhotoviteľ povinný odovzdať predmet Zmluvy Noviny, doručiť v príslušnom mesiaci v rozsahu 100 kusov na adresu sídla objednávateľa. Objednávateľ je povinný predmet Zmluvy prevziať podľa článku III. bod 3.4. tejto Zmluvy.  |
|  |  |
| **Čl. V.** |
|  |  |
| **Cena a Platobné podmienky** |
|  |  |
| 5.1 | Zmluvné strany sa dohodli na tom, že celková cena za tlač a distribúciu Novín je .............. EUR bez DPH, slovom: ...................................................... EUR ..................... centov, z toho:* **celkový mesačný náklad** uvedený v bode 3.6 tejto Zmluvy na tlač a distribúciu Novín **za mesiac júl 2018** je .............. EUR bez DPH, slovom: ...................................................... EUR ..................... centov,
* **celkový mesačný náklad** uvedený v bode 3.6 tejto Zmluvy na tlač a distribúciu Novín **za mesiac august 2018** je .............. EUR bez DPH, slovom: ...................................................... EUR ..................... centov,
* **celkový mesačný náklad** uvedený v bode 3.6 tejto Zmluvy na tlač a distribúciu Novín **za mesiac september 2018** je .............. EUR bez DPH, slovom: ...................................................... EUR ..................... centov.

Uvedené ceny sú bez príslušnej DPH, ktorá bude fakturovaná vo výške planej v čase vystavenia faktúry. |
| 5.2 | Dohodnutá je 30 dňová lehota splatnosti odo dňa doručenia faktúry, na adresu Objednávateľa a fakturovaná čiastka bude uhradená formou prevodu na bankový účet Zhotoviteľa.  |
| 5.3 | Faktúra musí obsahovať všetky náležitosti vyžadované príslušnými všeobecne záväznými predpismi. Ak faktúra nebude obsahovať náležitosti vyžadované príslušnými všeobecne záväznými predpismi, Objednávateľ je oprávnený vrátiť faktúru Zhotoviteľovi. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej alebo novo vystavenej faktúry. |
| 5.4 | Dohodnutá cena zahŕňa všetky náklady Zhotoviteľa na zhotovenie predmetu Zmluvy. |
|  |
| **Čl. VI.** |
|  |  |
| **Trvanie a Zánik Zmluvy** |
|  |  |
| 6.1 | Táto Zmluva je platná a účinná dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov. |
| 6.2 | Zmluva sa uzatvára sa na dobu určitú, a to odo dňa účinnosti tejto zmluvy do 30.09.2018. Táto zmluva môže byť ukončená pred uplynutím jej platnosti a účinnosti len spôsobmi uvedenými v tomto článku v tejto Zmluve.  |
| 6.3 | Zmluva môže byť ukončená písomnou dohodou podpísanou oboma zmluvnými stranami, a to ku dňu uvedenom v písomnej dohode. |
| 6.4 | V prípade porušenia povinností uvedených v tejto Zmluve je každá zo zmluvných strán oprávnená jednostranne od Zmluvy odstúpiť, pričom odstúpenie je účinné odo dňa písomného doručenia druhej zmluvnej strane.  |
| **Čl. VII.** |
|  |  |
| **ZODPOVEDNOSŤ ZA ŠKODU, ÚROKY Z OMEŠKANIA A ZMLUVNÉ POKUTY** |
|  |  |
| 7.1 | Každá zo zmluvných strán zodpovedá za akúkoľvek škodu, ktorú svojím konaním spôsobí druhej zmluvnej strane porušením svojich zmluvných povinností. |
| 7.2 | Objednávateľ je v prípade porušenia svojich zmluvných povinností podľa bodu 5.2 Zmluvy (t.j. uhradiť vystavenú faktúru Zhotoviteľa v lehote jej splatnosti) povinný zaplatiť Zhotoviteľovi úrok z omeškania v zmysle obchodného zákonníka za každý i začatý deň omeškania s úhradou faktúry.  |
| 7.3 | Zhotoviteľ v prípade porušenia svojich zmluvných povinností uvedených v tejto Zmluve je povinný zaplatiť Objednávateľovi zmluvnú pokutu vo výške 250 Eur za každé takéto porušenie v jednotlivom prípade, a tým nie je dotknuté právo na náhradu škody. |
|  |  |
| **Čl. VIII.** |
|  |  |
| **VADY DIELA** |
|  |  |
| 8.1 | Pri uplatňovaní  nárokov z vád diela sa bude postupovať podľa príslušných ustanovení § 560 a nasl. Obchodného zákonníka. |
| 8.2 | Naviac Zhotoviteľ je povinný bezodkladne odstrániť na vlastné náklady vady diela, najneskôr do 3 dní od ich uplatnenia Objednávateľom formou písomnej reklamácie. |
|  |  |
| **Čl. IX.** |
|  |  |
| **POSTÚPENIE PRÁV A POVINNOSTI VYPLÝVAJÚCICH ZO ZMLUVY** |
|  |  |
| 9.1 | Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto dohody, resp. ich časť na iný subjekt bez predchádzajúceho písomného súhlasu druhej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane, a tým nie je dotknuté právo na náhradu škody. |
|  |  |
| **Čl. X.** |
|  |  |
| **ZÁVEREČNÉ USTANOVENIA** |
|  |  |
| 10.1 | Túto zmluvu možno meniť alebo dopĺňať len písomnou dohodou zmluvných strán vo forme číslovaných a podpísaných dodatkov. |
| 10.2 | Táto zmluva sa riadi právnym poriadkom Slovenskej republiky. Právne skutočnosti neupravené touto zmluvou sa riadia príslušnými ustanoveniami Obchodného zákonníka, autorského zákona, tlačového zákona alebo iného všeobecne záväzného právneho predpisu platného v Slovenskej republike. |
| 10.3 | V prípade, ak sa niektoré ustanovenie zmluvy stane neplatným, neúčinným alebo nevykonateľným, predmetnou neplatnosťou, neúčinnosťou alebo nevykonateľnosťou nie je dotknutý ostatný obsah zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom, obsahom a účelom najbližšie. |
| 10.4 | Táto zmluva je vyhotovená v štyroch rovnopisoch, pričom dva rovnopisy dostane Zhotoviteľ a dva Objednávateľ. |
| 10.5 | Zmluvné strany sa zaväzujú zachovávať mlčanlivosť o obsahu tejto zmluvy a o skutočnostiach s ňou súvisiacich. Záväzok zachovávať mlčanlivosť sa nevzťahuje na informácie, ktoré sa stanú verejne známe a prístupné, inak než porušením povinnosti zmluvnej strany zachovávať mlčanlivosť na základe tejto zmluvy. Za porušenie povinnosti mlčanlivosti sa nepovažuje to, ak je zmluvná strana povinná dôvernú informáciu oznámiť na základe zákonom stanovenej povinnosti. |
| 10.6 | Zmluvné strany vyhlasujú, že si túto zmluvu prečítali a s jej obsahom súhlasia, že zmluva bola uzatvorená podľa ich pravej a slobodnej vôle, určito, vážne a zrozumiteľne, nie v tiesni ani za inak nápadne nevýhodných podmienok. |
| 10.7 | Zmluvné strany vyhlasujú, že ich spôsobilosť a voľnosť uzatvoriť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že sa oboznámili s obsahom tejto zmluvy a na znak súhlasu ju podpisujú. |
| 10.8 | V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje. |
| 10.9 | Neoddeliteľnou prílohou tejto Zmluvy je:* Príloha č. 1 - Distribučný zoznam domácností určených pre doručenie novín
 |
| V Banskej Bystrici dňa ............................ | V .......................... dňa ................................ |
|   |  |
| ----------------------------------------------------objednávateľ | --------------------------------------------------- |
| Ing. Ján Lunter | zhotoviteľ |

predseda Banskobystrického samosprávneho kraja